Forgot password? – ToekomsVenster
by Kariné Taljaard|Published 26/09/2018
Ek is so ongedissiplineerd wanneer dit by “passwords” (wagwoorde) kom. Deesdae het bykans alle korrespondensie en adresse waarmee jy wil kommunikeer ŉ wagwoord. Sonder die wagwoord bly jy buite staan.
Nadat jy vir die hoeveelste keer die verkeerde wagwoord ingetik het volg jy die leidraad wat jou uitnooi om ŉ nuwe te skep, net om dit weer te vergeet. Ja, ek weet al die voorbeeldige mense sal my onmiddellik kapittel en aansê om ŉ aantekening daarvan te maak.
Skuldig, ek doen dit nie gereeld nie.
Wagwoorde gee toegang.
In oordragtelike sin is daar ŉ Wagwoord wat ons toegang gee in die teenwoordigheid van ŉ merkwaardige Vader. Dis die naam van sy Seun, Jesus Christus.
Eie verdienste bring jou niks nader nie. Ons beste dade is soos ŉ wegwerplike kleed lees se die Bybel.
Ons is skuldig aan rebellie en hoogverraad. Dis die wese van die sonde. Lig en duisternis het met mekaar geen gemeenskap nie.
Dank God vir sy genade. Dis onbeskryflik groot.
Jesus is die weg, die Waarheid en die Lewe.
Hy is die Wagwoord.
Beroep jou op die volmaakte prys wat Jesus betaal het. Kom na die Vader in sy Naam. Deur sy bloed is ons skoon gewas en staan ons as sondelose mense in die teenwoordigheid van die Vader. Totaal geregverdig ( reg met God)
13 Februarie 2017 – Jer. 29:11
Maandag, 13 Februarie 2017 Jer. 29:11 Ek weet wat Ek vir julle beplan, sê die Here: voorspoed en nie teenspoed nie; […]
Drie dinge voor jy gaan slaap (lees klaar asb.)
Almal slaap. In elke siklus van 24 uur is daar ŉ slaapsessie. Slaap is lekker. Hierdie naweek gaan ek bietjie slaap inhaal. […]
Beeld 13 Apr 2018 Ons Grondwet verklaar dat die land aan al die mense behoort wat daarin woon, verenig in hul verskeidenheid. […]
Previous post Dis ŉ land van kleure en klank
Next post Give that man a bells